text: Skrabelod udløser kæmpegevinst til mand fra Haderslev
  11 juli 2017 kl. 13.35
  En heldig skrabespilsskraber har vundet 25.000 kroner om måneden – hver måned de næste ti år. 
  Egentlig ville han købe en kupon til Eurojackpot, men lige pludselig sad han med et skrabelod foran sig.
  - Jeg var edderkodylme heldig, lyder det fra den anonyme vinder.
  For pludselig havde han skrabet sig til en gevinst på tre millioner kroner fordelt ud over tre år. Han vandt 25.000 kroner hver måned i ti år.
  - Det er en ret ekstravagant bonus, jeg får ind ad døren hver måned nu, og det skal da nydes med lidt flere rejser og måske lidt mere luksus. Men en del af det skal også spares op. Vi vil gerne have et større hus, og den opsparing er lige pludselig noget lettere at få startet, fortæller han videre.
  Manden vandt i øvrigt også i Eurojackpot. Her kunne han indkassere 54 kroner i gevinst, men det er altså ikke noget, han brokker sig over.
  
  